અર્જુનભાઇ મોઢવાડિયા દ્રારા આવકાર પ્રદેશ કોંગ્રેસના પૂર્વપ્રમુખ અર્જુનભાઇ મોઢવાડિયાના નિવાસ સ્થાને યોજવામાં આવેલ પ્રેસકોન્ફરન્સ કમ બેઠકમાં ભાજપના આગેવાનોને કોંગ્રેસમાં આગેવાનોને આવકારવામાં આવ્યા હતા ત્યારે અર્જુનભાઇ મોઢવાડિયાએ જણાવ્ું હતું કે, ભાજપને અલવિદા કરીને આવેલા આગેવાનોએ ભાજપ માટે ખુબ યોગદાન આપ્યું છે આમ છતાં પક્ષ અને તેના આગેવાનો દ્રારા આવી રીતે અવગણના કરવામાં આવે ત્યારે સ્વભાવિક રીતે જ દુ:ખ થાય છે તેથી અમે અમારામાં ભળેલા સૌને આવકારીએ છીએ અને છાંયા નગરપાલિકાના સાત વોર્ડની તમામ ર૮ સીટો ઉપર કોંગ્રેસના ઉમેદવારોએ ફોર્મ ભર્યા છે અને તેઓ જબરી જીત મેળવીને છાંયા પાલિકામાં ભાજપના શાસનને નેસ્તનાબુદ કરી બતાવશે. છાંયાના પ્રજાજનો પણ સમજે છે કે, સગાવાદ અને નબળા કામને લીધે છાંયાના લોકો હેરાન થઇ રહ્યા છે અને તેમ છતાં તેમના પ્રશ્નો સાંભળવામાં આવતા નથી.